open-index/open-wikipedia-markdown huggingface dataset:
Pentti Uusikylä

**Pentti Uusikylä (vuoteen 1926 Frisk) ** (24. marraskuuta 1923 Vaasa &ndash; 26. marraskuuta 2000 Vaasa) oli suomalainen kuvataiteilija, taidemaalari ja sotien jälkeisen ajan mestaruussarjajalkapalloilija.

## Isän opissa ja vapaaehtoisena rintamalla
Pentti Uusikylä seurasi isänsä taiteilija Einari Uusikylän (aik. Frisk) jälkiä taiteilijan uralle ja sai häneltä ammatin perusopit. Hän oli niitä Vaasan lyseon poikia, jotka keskikoululuokilta lähtivät vapaaehtoisina jatkosotaan. Hyväkuntoinen nuorukainen joutui sodassa etulinjaan tiedustelijaksi ja haavoittui.

## Jalkapalloilija
Sotien jälkeen Uusikylä tuli ensin tunnetuksi Vaasan Palloseuran mestaruussarjajalkapalloilijana, jossa hän pelasi vuosina 1945-1950. Kaikkiaan Uusikylä pelasi viiden kauden aikana 38 mestaruussarjan ottelua, joissa hän teki 23 maalia. Hän saavutti VPS:ssä SM-kultaa 1945. Hän teki loppuottelussa Helsingin Palloseuraa vastaan 2-0-voitossa VPS:n ensimmäisen maalin.

## Kuvataiteilija
Uusikylä oli Suomen Taiteilijaseuran, Vaasan taiteilijaseuran ja Pohjalaisen taiteilijaliiton jäsen. Hän oli myös Vaasassa toimivan TS Botnian jäsen.

Uusikylän ei-esittävässä kuvataiteessa näkyy hänen intuitionsa visuaalisten arvojen merkityksestä. Inspiraatiota töihinsä hän haki Kazimir Malevitšin ja Wassily Kandinskyn taiteesta. Lisäksi hän maalasi kaupungin maisemia ja näkymiä. Hän osallistui muun muassa Suomen Taiteilijaseuran näyttelyihin ja oli mukana Taidemaalariliiton 40-vuotisnäyttelyssä 1969. Helmikuussa 1974 Uusikylä vuokrasi yhdessä kahden muun vaasalaistaiteilijan Aulis Loukon ja Jorma Haaviston kanssa työtiloiksi Vaasan Palosaaressa sijainneen tyhjillään olleen Wolffin jugendhuvilan, joka oli aiemmin ollut Vaasan puuvillatehtaan johtajan asuntona. Uusikylä oli kahdentoista vaasalaistaiteilijan vuonna 1988 perustaman Ranta-ateljee ry:n perustajajäsen. Muita ryhmään kuuluvia vaasalaistaiteilijoita olivat muun muassa Veikko Takala, Aarne Lintulaakso, Fritz Jakobsson ja Risto Jalonen.

## Sukulaisista
Pentin isä oli itseoppineena kuvataiteilijana 1900-luvun alussa tunnettu Einari Uusikylä. Myös Pentin sisko Sirkka Nyman, s. 1925, on taidemaalari. Hän oli naimisissa Björn Nymanin kanssa, s. 1927, joka on taitava muotokuvamaalari. Pentin poika Kari Uusikylä oli 1960- ja 1970-luvuilla Vaasassa ja Helsingissä jalkapalloilijana tunnettu, sittemmin Helsingin yliopiston kasvatustieteen professori.

## Lähteet

## Aiheesta muualla
* Suomen Kuvataiteilijat -matrikkeli, Pentti Uusikylä
* Suomalaisen kuvataiteen bibliografia : Pentti Uusikylä
Waltharius

**Waltharius-laulu** on St. Gallenin luostarikoulun oppilaan Ekkehard I:n (noin 930 jaa.) tyylinäytteeksi sepittämä heksametrirunoelma, joka on mielenkiintoinen vanhan taruaiheensa vuoksi. Siinä on nimittäin säilynyt saksalainen sankaritaru Walther Aquitanialaisesta (Walther von Aquitanien), joka yhdessä rakastettunsa Hildegunden kanssa pakenee panttivankeudesta hunnien kuninkaan Attilan luota ja matkalla joutuu koviin kamppailuihin frankkien kuninkaan Guntherin ja hänen sankariensa kanssa.

## Lähteet
Blackberry Smoke

**Blackberry Smoke** on yhdysvaltalainen rockyhtye. Sen perustivat vuonna 2000 laulaja Charlie Starr, rumpali Brit Turner, basisti Richard Turner ja kitaristi Paul Jackson. Blackberry Smoke julkaisi ensimmäisen albuminsa *Bad Luck Ain't No Crime* vuonna 2003. Yhtye on julkaissut yhteensä kahdeksan studioalbumia, kaksi livealbumia ja kuusi EP:tä. Yhtyeen pääasiallinen muusikilinen tyyli liikkuu southern rockin, bluesrockin ja country rockin välimaastossa.

## Kokoonpano

### Nykyiset jäsenet

* Charlie Starr – laulu, kitara (2000–)
* Brit Turner – rummut (2000–)
* Richard Turner – basso, taustalaulu (2000–)
* Paul Jackson – kitara, taustalaulu (2000–)
* Brandon Still – koskettimet (2009–)

### Kiertuejäsenet

* Benji Shanks – kitara (2018–)
* Preston Holcomb – lyömäsoittimet (2018–)

## Diskografia

### Studioalbumit

### Livealbumit

### EP-levyt
MES-evakuointijärjestelmä

**MES-evakuointijärjestelmä** () on laitteisto, jolla ihmisiä evakuoidaan hätätilanteessa laivalta, öljynporauslautalta tai muulta vedessä olevalta alukselta pois. Siihen kuuluu täyttyvä hätäliukumäki (kuten lentokoneissa) tai niin sanottu *[[pelastussukka]]*, jota pitkin laskeudutaan vedessä kelluvaan pelastuslauttaan. Tällaiset järjestelmät korvaavat usein nykyaikaisten alusten perinteiset pelastusveneet osittain tai kokonaan.

## Toiminta

On olemassa useita erilaisia evakuointijärjestelmiä, mutta yleensä siihen kuuluu laivan kannella oleva varastolaatikko, josta ilmalla täyttyvä liukumäki ja pelastuslautat putoavat veteen. Pelastuslautat ovat suuria, niihin voi mahtua jopa satoja ihmisiä. Ihmiset laskeutuvat lautoille liukumäkeä tai vertikaalista, hidastavaa sukkaa pitkin. Järjestelmää ohjataan ohjauspaneelilla kannelta. Käyttämiseen tarvitaan vain yksi tai muutama miehistön jäsen ja se on käyttökunnossa parissa minuutissa. 

## Hyödyt
Evakuointijärjestelmä mahdollistaa suuren ihmismäärän evakuoimisen nopeasti ja helposti perinteisiin laskettaviin pelastusveneisiin verrattuna. Ne ovat myös kevyitä ja säästävät tilaa laivalla. 2000-luvulla yhä useammat risteilyalukset varustetaan tällaisilla järjestelmillä. 

## Esimerkkejä
* *[[Viking Grace]]lla* on pelastusveneiden lisäksi evakuointijärjestelmiä.
* Wasa Linen *[[Aurora Botnia]]* on varustettu vain evakuointijärjestelmillä.

## Lähteet
Noormarkun VPK

**Noormarkun VPK** on Satakunnan pelastuslaitoksen sopimuspalokunta. Palokunta toimii Porin Noormarkussa. Hälytysosaston lisäksi palokuntaan kuuluu nuoriso-, varhaisnuoriso-, nais- ja veteraaniosastot. Palokunnalla on hälytyksiä vuositasolla noin 200 kappaletta ja palokunnan päällikkö on Jarno Joensuu. Palokunta toimii uudella, loppuvuonna 2023 valmistuneella paloasemalla, jossa VPK:n lisäksi toimii 24/7 päivystävä ambulanssiyksikkö.

Kalustona palokunnalla on kaksi sammutusautoa, säiliöauto ja miehistöauto sekä erilaista tukikalustoa.
## Lähteet
E-molliasteikko

**E-molliasteikko** on e-sävelestä alkava asteikko, johon kuuluvat sävelet e, fis, g, a, h, c, d (tai dis) ja e. E-mollin rinnakkaissävellaji on G-duuri ja muunnossävellaji E-duuri. E-molli on käytetyimpiä asteikkoja populaarimusiikissa.

## E-mollin säveliä käyttäviä sointuja eri  sointuasteilla

;nelisoinnut

## E-mollin etumerkintä eri nuottiavaimilla
### Neljällä yleisimmällä avaimella
{ \new Staff \with{ \magnifyStaff #3/2 } > }

Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. E-mollin etumerkit kirjoitetaan niille ylläolevin tavoin.

## Tunnettuja teoksia E-mollissa

* The Cranberries – "Zombie"
* Metallica – "Nothing Else Matters"
* Bon Jovi – "Livin' on a Prayer"
* Rammstein – "Du hast"
* Frédéric Chopin – Pianokonsertto no. 1
* Ludvig van Beethoven – Pianosonaatti no. 27
* Johann Sebastian Bach – Matteus-passio

## Lähteet
Triage

**Triage** on onnettomuustilanteissa käytettävä potilaiden luokittelutapa. Monipotilastilanteissa potilaiden luokittelu hoitotarpeen mukaan nopeuttaa oikeanlaisen avun saamista. Potilaat on tärkeää luokitella ennen resurssien jakamista. Luokittelu pitää suorittaa mahdollisimman nopeasti ja luokittelun aikana potilaita ei hoideta aivan akuutimpia toimenpiteitä lukuun ottamatta. Hoitoresurssien jakamisen jälkeen voidaan joutua potilaat jakamaan vielä sekundääristi kuljetusresurssien mukaan.

## Lähteet
Rebekka Holi

**Rebekka Holi** on suomalainen laulaja-lauluntekijä, jonka kappaleet yhdistelevät folkia, rockia ja indie popia. Hänen ensimmäinen albuminsa *[[Posliinijättiläinen]]* julkaistiin syksyllä 2021, toinen albumi *[[Kukkaan]]* alkuvuodesta 2024 ja kolmas albumi *[[Vyöry]]* syksyllä 2025. 

## Kappaleet ja tyyli
Holin kappaleita on luonnehdittu leikkisäksi tarinankerronnaksi usein pienistä, arkisista havainnoista. Kappaleita on kuvailtu muun muassa arvaamattomiksi ja suorasukaisiksi, ja laulutyylin on sanottu vaihtelevan herkän ja teatraalisen välillä. Holi itse on kuvaillut musiikillista tyyliään haikean leikkisäksi ja melankoliseksi mutta samalla humoristiseksi. Toistuviksi teemoiksi hän on nimennyt yksinäisyyden, ulkopuolisuuden, kaipuun ja lohdun. Punkista saamien vaikutteiden lisäksi hän on nimennyt innoittajikseen muun muassa Kate Bushin, J. Karjalaisen ja Green Dayn.

Holi tekee kappaleensa alusta loppuun itse ja toteuttaa myös julkaisuihinsa graafisen ilmeen ja kansitaiteen. Kappaleista tehdään sekä soolo- että yhtyesovitukset. Holi on esiintynyt sekä nelihenkisen yhtyeensä kanssa että duona kitaristi Meri Walleniuksen kanssa. Alun perin hän on esiintynyt myös nimellä Rebekka Holi & Yhtye.

Vuonna 2025 Holi palkittiin Indie Awards -gaalassa Vuoden Alternative -palkinnolla.

## Tausta
Holi on kotoisin Helsingistä ja opiskellut näyttelijäntaidetta Laajasalon opistossa, lauluntekemistä Pop & Jazz Konservatoriossa sekä musiikin tekemistä ja tuottamista Metropolia-ammattikorkeakoulussa.  Hän on kertonut harrastaneensa musiikkia lapsesta asti ja soittavansa muun muassa pianoa ja kitaraa. Hän on myös ääninäytellyt muutamissa 2000-luvun alun animaatioelokuvissa, kuten *[[Bambi 2]]*, *[[Karhuveljeni Koda 2]]* ja *[[Leroy & Stitch]]*. Musiikin ohella Holi tekee äänisuunnittelua.

## Diskografia
### Albumit
* *[[Posliinijättiläinen]]* (2021)
* *[[Kukkaan]]* (2024)
* *[[Vyöry]]* (2025) 

### EP-levyt
* *[[Nurinaa yms]]* (2018)
* *[[Auringon ympäri]]* (2020) 

### Singlet
* ”Huvipuisto” (2020)
* ”Kömmin viereesi” (2021) 
* ”Mitä on seksi” (2021) 
* ”Ulla” (2021) 
* ”Huoleton” (2023) 
* ”Viisas nuori mies” (2023) 
* ”Minä ja Amalia” (2023) 
* ”Mitä sinulle kuuluu?” (2023) 
* ”Piina” (2024) 
* ”Saippuoita haistelemaan” (2025)
* ”Tämä kirahvi” (2025)

## Lähteet

## Aiheesta muualla
* Rebekka Holi Spotifyssä
Nesnan kirkko

**Nesnan kirkko** () on Nesnan kunnassa Nordlandin läänissä Norjassa sijaitseva puinen ristikirkko vuodelta 1880.
## Lähteet

## Aiheesta muualla
Finn Ravndal

**Finn Ravndal** (s. 1942 Nesna) on norjalainen teoreettinen fyysikko. Hänen tutkimusalaansa ovat hiukkasfysiikka ja kvanttikenttäteoria. Ravndal nimettiin Oslon yliopiston teoreettisen fysiikan professoriksi vuonna 1976.
## Lähteet

## Aiheesta muualla
Posliinijättiläinen

**Posliinijättiläinen** on suomalaisen laulaja-lauluntekijä Rebekka Holin esikoisalbumi, joka julkaistiin 3. syyskuuta 2021. Vinyylilevynä albumi julkaistiin helmikuussa 2023.

## Kappaleet
Rebekka Holi on säveltänyt ja sanoittanut kaikki kappaleet. 

 

## Arvostelut
* Desibeli.net: 

## Lähteet
Tomma

**Tomma** on yksi Nesnan kunnan kolmesta pääsaaresta Nordlandin läänissä Norjassa. Saaren pinta-ala on 47,3 neliökilometriä ja asukasluku 23 vuonna 2021. Tomman korkein kohta Tomskjevelen yltää 922 metrin korkeuteen. Saarelta on lauttayhteys mantereelle ja kahdelle kunnan muulle pääsaarelle Handnesøyalle ja Huglalle.
## Lähteet

## Aiheesta muualla
Ebon Moss-Bachrach

**Ebon Moss-Bachrach** (s. 19. maaliskuuta 1977 Amherst, Massachusetts, Yhdysvallat) on yhdysvaltalainen näyttelijä.

## Filmografia

### Elokuvat

### Televisiosarjat

## Lähteet
Oscar Bobb

**Oscar Bobb** (s. 12. heinäkuuta 2003 Oslo) on norjalainen jalkapalloilija, joka pelaa oikeana laitahyökkääjänä Englannin Valioliigassa Fulhamissa ja Norjan maajoukkueessa. Hänellä on myös Gambian kansalaisuus.

## Seurajoukkueura
Bobb pelasi ensimmäisen ottelunsa Manchester Cityn edustusjoukkueessa tultuaan viime hetkillä vaihdosta kentälle valioliigaottelussa Fulhamia vastaan 2. syyskuuta 2023. Avauskokoonpanossa hän pelasi ensimmäisen kerran Englannin liigacupin ottelussa Newcastlea vastaan saman kuun lopulla. Ensimmäisen maalinsa hän teki Mestarien liigan ottelussa Belgradin Punaista tähteä vastaan joulukuussa 2023. Ensimmäisen valioliigamaalinsa hän teki Newcastlea vastaan tammikuussa 2024.. Maali valittiin Valioliigan kuukauden maaliksi. Hän pelasi Cityn mestaruuteen päättyneellä kaudella kaikkiaan 14 valioliigaottelua, joista kaksi avauskokoonpanossa. Mestarien liigassa hän pelasi neljä, FA Cupissa viisi ja liigacupissa yhden ottelun. Hän pelasi molemmissa otteluissa Cityn voittaessa seurajoukkueiden maailmanmestaruuden 2023.

Bobb voitti kauden 2024–2025 aluksi Community Shieldin. Muutama päivä tämän jälkeen hän mursi jalkansa, minkä seurauksena oli peleistä sivussa maaliskuuhun 2025 saakka. Hän pelasi loppukauden aikana kolmessa valioliigaottelussa muutamia minuutteja. Seurajoukkueiden MM-kilpailuissa hän pelasi kahdessa ottelussa ja teki yhden maalin. Kaudella 2025–2026 Bobb ehti pelata Manchester Cityssä yhdeksän valioliigaottelua, kolme Mestarien liigan ottelua sekä kolme Englannin liigacupin ottelua.

Tammikuun lopussa 2026 Bobb siirtyi Fulhamiin 27 miljoonan punnan siirtosummalla. Hän allekirjoitti Fulhamin kanssa 5,5-vuotisen sopimuksen.

## Maajoukkueura
Bobb pelasi kolme ottelua alle 21-vuotiaiden EM-kilpailuissa 2023. Ensimmäisen ottelunsa Norjan jalkapallomaajoukkueessa hän pelasi Kyprosta vastaan lokakuussa 2023. Ensimmäisen maaottelumaalinsa hän teki seuraavassa kuussa ystävyysottelussa Färsaaria vastaan. Kaikkiaan hän on 10. tammikuuta 2026 mennessä pelannut 16 maaottelua ja tehnyt kaksi maalia. Otteluista kuusi on ollut MM- ja kolme EM-karsintaotteluita.

## Lähteet
Sora (tekoälymalli)

**Sora** on tekoäly-yritys OpenAI:n videosovellus, jota yhtiö ilmoitti 15. helmikuuta 2024 kehittävänsä. Sovelluksella voi luoda minuutin mittaisia videoita yksinkertaisilla tekstikehotteilla. OpenAI esitteli Soraa helmikuussa 2024 ja julkaisi sen ChatGPT Plus ja ChatGPT Pro -tilaajille 9. joulukuuta 2024.

Maaliskuussa 2026 OpenAI ilmoitti sulkevansa Soran. Se ilmoitti sovelluksen sulkeutuvan 26. huhtikuuta 2026 ja ohjelmointirajapinnan 24. syyskuuta 2026.

## Kehitys
OpenAI kertoi blogissaan helmikuussa 2024 testaavansa sovellusta rajatulla käyttäjäkunnalla. Yhtiö julkaisi samassa yhteydessä esimerkkivideoita ja tekstikehoitteita, joilla videot on luotu. Yhtiön mukaan sovellus pystyy luomaan monimutkaisia kohtauksia, joissa on useita hahmoja, tietyntyyppisiä liikkeitä sekä tarkkoja yksityiskohtia kohteesta ja taustasta. Yhtiön ilmoittamia puutteita ovat esimerkiksi syy-seurausvaikutusten ymmärtäminen sekä suuntien hahmottaminen. Yhtiö on ilmoittanut rakentavansa jatkokehityksessä estoja esimerkiksi väkivaltaisen, seksuaalisen tai julkisuuden henkilöiden ulkonäköä jäljittelevän sisällön tuottamiseen.

## Ominaisuudet
Soran käyttö tapahtuu tekstisyötteiden välityksellä. TechCrunchin mukaan Soran videot ovat 1080p-tarkkuudella, ja ne huomioivat niin liikkeen, valaistuksen, ympäristön kuin lukuisat eri hahmotkin. Sora voi myös täydentää olemassa olevia videopätkiä, eli se täyttää videoista puuttuvaa dataa. Soralla voi korjata videoiden artefakteja ja kasvattaa videon kuvataajuutta. Soralla voi luoda videoita niin fotorealistisesti, kuin myös eri tyyleillä. Videoiden luomiseen voi käyttää myös valokuvaa.

## Arviot vaikutuksesta
ABI Research-konsulttiyhtiön analyytikko Reece Hayden on kertonut uskovansa, että Soran tyyppisillä tekoälymalleilla on suuri vaikutus digitaalisien viihteen markkinoihin ja sovellusta voidaan hyödyntää esimerkiksi televisio- ja elokuvatuotannoissa. Suomalaisen Movyan toimitusjohtaja Marko Anttonen arvioi, että videotekoälyn kehittyminen disruptoi mainosvideotuotantoa muutaman vuoden sisällä ja vaikuttaa erityisesti visuaalisia tehosteita tekeviin yhtiöihin. 

Open AI on ilmoittaunut väärinkäytösten estämiseksi kehittävänsä työkaluja, joilla voidaan havaita, onko video luotu Soralla. Yhtiö lisää sovelluksen luomien videoiden metatietoihin merkinnän videon luomisesta Soralla.

## Kilpailijoita
* VideoPoet

## Katso myös
* DALL-E
* ChatGPT

## Lähteet
Kukkaan

**Kukkaan** on suomalaisen laulaja-lauluntekijä Rebekka Holin studioalbumi, joka julkaistiin 16. helmikuuta 2024. Albumin toistuviksi teemoiksi on nimetty muun muassa ovat turhautuminen, häpeä, kaipaus ja ulkopuolisuuden kokemus. Albumilta julkaistiin viisi singleä: ”Huoleton”, ”Viisas nuori mies”, ”Minä ja Amalia”, ”Mitä sinulle kuuluu?” ja ”Piina”. Albumin nimikkokappaletta ”Kukkaan” varten kuvattiin musiikkivideo, jonka ohjasi Ida-Maria Olva. Ohjaaja palkittiin videosta Oulun musiikkivideofestivaalien pääpalkinnolla, Kultapumpelilla.

Albumi oli 26. tammikuuta 2024 alkaneella viikolla Radio Helsingin Viikon levy. Soundin toimittajat valitsivat albumin vuoden neljänneksi parhaaksi suomalaiseksi albumiksi.

## Kappaleet
Rebekka Holi on säveltänyt ja sanoittanut kaikki kappaleet. 

 

## Arvostelut
* Soundi: 

## Lähteet
Lifesaving Medal

**Lifesaving Medal** (*Hengenpelastusmitali*) on Yhdysvaltain rannikkovartioston myöntämä ansiomerkki. Merkkiä myönnetään kahdessa eri luokassa, kultaisena ja hopeisena. Sen myöntöperusteena on sankarillinen toiminta meripelastustehtävissä. Merkki luotiin vuonna 1874. Merkki ei ole sotilaskunniamerkki, ja sitä myönnetään etupäässä siviilihenkilöille.

## Myöntöperusteet

Lifesaving Medal voidaan myöntää kenelle tahansa henkilölle, joka pelastaa tai yrittää pelastaa toisen henkilön hukkumiselta, laivan haaksirikkoutumiselta tai muusta henkeä uhkaavasta merihädästä. Lisäksi jotta merkki voidaan myöntää, tulee pelastustapahtuman tapahtua Yhdysvaltain aluevesillä, tai joko pelastajan tai pelastettavan tulee olla Yhdysvaltain kansalainen, tai vaihtoehtoisesti onnettomuuteen joutuneen aluksen tai ilma-aluksen olla Yhdysvaltain kansalaisen omistuksessa tai hallinnassa.

Kultainen ansiomerkki voidaan myöntää henkilölle joka pelastustoimessa vaarantaa oman henkensä ja osoittaa lisäksi äärimmäistä ja sankarillista huolenpitoa. Hopeinen ansiomerkki voidaan myöntää teosta, joka ei kaikin puolin täytä kultaisen ansimerkin edellytyksiä, mutta joka silti on luonteeltaan tavanomaista ansiokkaampi ja ansaitsee tulla tunnustetuksi.

Sotilashenkilöille jotka osallistuvat palveluksessaan pelastustoimeen ei tavallisesti suositella Lifesaving Medalia. Sen sijaan vastaavanlaisissa ansiokkaissa teoissa heille anotaan sotilaskunniamerkkiä. Mikäli sotilashenkilön ansio kuitenkin tapahtuu tämän ollessaan palveluksesta vapaalla, voidaan Lifesaving Medal heillekin myöntää.

## Lähteet
GitHub Copilot

**GitHub Copilot** on GitHubin julkaisema tekoälyyn pohjautuva ohjelmointityökalu, joka osaa täydentää ohjelmakoodia. Copilot toimii ohjelmoijan apuvälineenä puhtaan ja tehokkaan koodin kirjoittamisessa. Tekoäly voi myös ehdottaa seuraavaa koodiriviä. Työkalun kehityksessä on käytetty OpenAI Codex-algoritmia. Copilot toimii parhaiten ohjelmointikielillä Python, JavaScript, TypeScript, Ruby ja Go.

## Tekniikka
Copilot käyttää avoimen lähdekoodin varastoja, jotka on syötetty OpenAI Codex-tekoälyyn sen pohjatiedoiksi. Käytettyjä varastoja ovat muun muassa StackOverflow ja GitHubin lähdekoodit.

## Ominaisuudet
Copilot kykenee ymmärtämään ohjelmakoodia ja osaa kirjoittaa sitä itsenäisesti. Copilot kykenee ehdottamaan kokonaisten koodipätkien uudelleenkirjoitusta, jos sen mielestä koodi voidaan kirjoittaa paremmalla tai tehokkaammalla tavalla. Copilot kykenee oppimaan myös ohjelmoijan käyttämää ohjelmointityyliä.

Copilotin Chat-toiminnolle voi antaa tehtäväksi maalatun ohjelmakoodin osan toiminnallisuuden selittämisen. Toiminto analysoi maalatun kohdan ja esittää yksityiskohtaisen selityksen siinä käytettyine muuttujineen. Tarkoituksena on lisätä ohjelmoijan ymmärrystä ja vähentää arvailua.

Copilot on erinomainen ohjelmassa käytettävien sanakirjatietorakenteiden (dictionary) generoimisessa. Niitä käytetään useasti ohjelman ajon aikana siinä annetujen avain-arvo-parien lukemiseen. Toinen tehtävä jossa Copilot suoriutuu erinomaisesti ovat käyttöliittymäelementtien (painikkeet, tekstikentät jne.) luominen. Copilot pystyy myös lisäämään funktioiden yhteyteen kommentit, jotka kuvaavat ihmisille niiden toiminnallisuutta. Copilot pystyy myös erinomaisesti luomaan funktioiden testitapauksia. Tätä kutsutaan yksikkötestien luomiseksi.

Copilotin Enterprise-versio sisältää ominaisuuden, joka tuottaa automaattisen yhteenvedon koodiin tehdyistä muutoksista (pull request). Ohjelmoijan ei siis tarvitse ominaisuutta käyttämällä enää kirjoittaa muille ohjelmoijille alusta alkaen kuvausta siitä mitä on lisätty tai uudelleennimetty tai mitä erillisiä tiedostoja muutos koskee. Tarkoituksena on helpottaa muille ihmisille annetun kontekstin avulla muutosten valvontaa ja hyväksyntää.

## Kehitys
GitHub ilmoitti Copilotin kehityksestä kesällä 2021. Syksyllä 2021 yhtiö ilmoitti, että 30 prosentissa Copilot-yhteensopivilla ohjelmointikielillä tehdystä verkkosivulle ladattavasta uudesta koodista on hyödynnetty Copilotia.

GitHub Copilotia voi käyttää myös Qt Creatorissa ja on integroitu siihen (GitHub Copilot intelligent assistant) versiosta 12.0 alkaen. Sitä käytetään muiden muassa mobiilisovellusten, KDE-projektin ja muiden graafisten käyttöliittymien tuottamisessa.

## Arviot vaikutuksista
Axios-sivuston mukaan syksyllä 2021 puolet Copilotia kokeilleista kehittäjistä on ottanut työkalun pysyvään käyttöön.

## Lähteet

## Aiheesta muualla
*https://learn.microsoft.com/en-us/shows/introduction-to-github-copilot/
(Nendest) narkootikumidest ei tea me (küll) midagi

**(Nendest) narkootikumidest ei tea me (küll) midagi** () on virolaisten yhtyeiden 5miinustin ja Puuluupin yhdessä tekemä kappale, joka julkaistiin 8. joulukuuta 2023. 5miinust ja Puuluup osallistuivat kappaleella Viron vuoden 2024 euroviisukarsintaan *[[Eesti Laul 2024|Eesti Laul]]iin*. He voittivat kilpailun ja siten edustivat kappaleella Viroa vuoden 2024 Eurovision laulukilpailussa Malmössä. Kappale sijoittui finaalissa 20. sijalle saatuaan yhteensä 37 pistettä, joista 33 yleisöltä ja 4 raadeilta.

## Lähteet
Suomalaisen Kansantanssin Ystävät

**Suomalaisen Kansantanssin Ystävät (SKY)** on suomalainen vuonna 1901 perustettu yhdistys. SKY on kansantanssialan vanhin ja ainoa suomenkielinen erityisjärjestö.

Yhdistyksen tarkoituksena on suomalaisiin kansantansseihin, -leikkeihin, -pukuihin ja -musiikkiin liittyvän perinteen vaaliminen, käytön elvyttäminen ja tunnetuksi tekeminen. Vuonna 2024 yhdistyksellä oli 35 jäsenyhdistystä, joissa oli yhteensä noin 2500 jäsentä.

Yhdistyksen perustamiseen vaikutti talonpoikaiskulttuuria arvostanut kansallisromantiikka, samoin kuin sitä ennen perustettuihin Suomalaisen Kirjallisuuden Seuraan, muinaismuistoyhdistykseen ja käsityön ystäviin.

## Lähteet
* Suomalaisen Kansantanssin Ystävien kotisivut Viitattu 18.2.2024.
### Viitteet
Whisper

**Whisper** on OpenAI:n kehittämä automaattinen puheentunnistusjärjestelmä. Whisper on julkaistu syyskuussa 2022. Järjestelmä voi tuottaa tekstiä äänisyötteistä. Whisper on kehitetty 680&nbsp;000 tunnin monikielisellä verkkoaineistolla. Whisper mahdollistaa käännösversiot 99 kielelle sekä kääntämisen englanniksi.

## Historia
Whisper julkaistiin 21. syyskuuta 2022. Whisper Large V2 julkistettiin 8. joulukuuta 2022. Whisper Large V3 julkaistiin marraskuussa 2023 ja Whisper Large V3 Turbo lokakuussa 2024.

## Ominaisuudet
Whisperin merkittävin ominaisuus on sen kestävyydessä. Monipuolisen harjoitusaineiston avulla järjestelmä pystyy ymmärtämään ja siirtämään puhetta eri aksenttien välillä. Whisper toimii myös meluisassa ympäristössä. Whisper kykenee kääntämään puhetta useilla eri kielillä. Whisper on toteutettu enkooderi-dekooderi-muuntajana ja se käsittelee syötettyä ääntä 30 sekunnin mittaisina kokonaisuuksina.

## Lähteet
Montola (Särkisalo)

**Montola** on pieni kylä Salon kaupungin Särkisalossa. Kylä muodostuu Mondolan maatilan maista, jotka sijaitsevat Vähäjärven ja Pyölinlahden välissä.

Montolan naapurikylät ovat Aisböle lännessä, Seppälänmäki pohjoisessa ja Verkkoranta idässä. Umpeen kasvaneen Vähäjärven mereen laskeva laskuoja toimii Montolan luonnollisena länsirajana. Kylän ainoa vakituinen asutus on Mondolan maatila, jonka lisäksi kylässä on hieman kesäasutusta.

Montolasta on löytynyt kaksi röykkiöhautaa, jotka ovat ajoitettu pronssi- ja rautakausien vaihteeseen. Varhaisin maininta Montolan kylästä on vuoden 1540 maakirjassa, jolloin kylässä on ollut kaksi taloa. Talot on yhdistetty 1750-luvulla. Suuri maatila talousrakennuksineen ja työväenasuntoineen on muodostanut kyläkeskuksen, jossa on ollut muun muassa kyläläisten yhteinen leivintupa. Maaseudun rakennemuutos hiljensi Montolan jo 1900-luvun alkupuoliskolla ja tyhjiksi jääneitä rakennuksia on purettu, eikä historiallista kylärakennetta ole jäljellä. Kylän uudempaa rakennuskantaa edustavat muutamat kesämökit.

## Lähteet
Fantasiaa

**Fantasiaa** voi viitata kahteen eri musiikkikappaleeseen:

* ”Fantasiaa”, Ami Aspelundin esittämä kappale, jolla Suomi osallistui vuoden 1983 Eurovision laulukilpailuun
* ”Fantasiaa”, Pariisin Kevään kappale, joka julkaistiin singlenä vuonna 2024.
Puuluup

**Puuluup** on vuonna 2014 perustettu virolainen psykedeelinen folk-yhtye. Yhtyeen perustivat Ramo Teder (Pastacas) ja Marko Veisson. Yhtye käyttää soittiminaan läheisesti suomalaista jouhikkoa muistuttavaa hiiukannelta sekä luuppereita.

Marraskuussa 2023 Puuluupin ilmoitettiin kilpailevan Viron vuoden 2024 euroviisukarsintana toimivassa *[[Eesti Laul 2024]]* -kilpailussa yhdessä 5MIINUSTin kanssa. Heidän kilpailukappaleensa on nimeltään ”(nendest) narkootikumidest ei tea me (küll) midagi”. Vuonna 2024 kilpailussa oli 5 automaattista finalistia sekä 15 semifinalistia, joista 5 parasta etenivät finaaliin yhdessä automaattisten finalistien kanssa. 5MIINUST ja Puuluup oli valittu kilpailemaan semifinaalissa, josta he pääsivät finaaliin asti. 17. helmikuuta 2024 pidetyssä finaalissa 5MIINUST ja Puuluup voittivat kilpailun saaden 60&nbsp;prosenttia yleisöäänistä. Näin ollen he edustivat Viroa vuoden 2024 Euroviisuissa Ruotsin Malmössä. He tulivat kilpailun finaalissa 20. sijalle saatuaan yhteensä 37 pistettä, joista 33 yleisöltä ja 4 ammattilaisraadeilta. He saivat finaalin pienimmän määrän ammattilaisraatien antamia pisteitä, ja seuraavaksi vähiten sai Suomea edustanut Teemu Keisteri.

## Diskografia
### Albumit
**Süüta mu lumi* (2018)
**Kasekesed / Käpapuu* (2020)
**Viimane suusataja* (2021)¨

### Singlet
* ”Martafana” (2018)
* ”Kasekesed” (2019)
* ”Käpapuu” (2020)
* ”Mama Can Do” (2020)
* ”Liigutage vastu” (2021)
* ”Paala järve vaala baar” (2021)
* ”(nendest) narkootikumidest ei tea me (küll) midagi" (5MIINUST ja Puuluup, 2023)”

## Lähteet
* 

### Viitteet

## Aiheesta muualla
Kaivonpyöli

**Kaivonpyöli** on rekisterikylä Salon kaupungin Muurlassa. Kylä sijaitsee Muurlan eteläosassa, jossa sen alue ulottuu Tuohitunnummelta levenevänä kiilana Pullassuonrahkan yli Muurlanjoelle.

Kaivonpyölissä on nykyään viisi taloa, jotka sijaitsevat hajallaan kylän halki mutkittelevan Kaivonpyölintien varrella. Kaivonpyöli on ollut usean muun kylän omistuksessa ollutta asumatonta ulkoveromaata. Vuonna 1782 ulkoveromaalla on tehty rajankäynti lähikylien seitsemän talon kesken. 1800-luvun aikana Kaivonpyöliin on perustettu Koivulan sotilasvirkatalo. Omaksi rekisterikyläkseen Kaivonpyöli määriteltiin vuonna 1964.

## Lähteet
Deražnja

**Deražnja** () on kaupunki Hmelnytskyin alueen itäosassa Ukrainassa, Etelä-Bugin vesistöön kuuluvan Vovkjoen varrella, 35 kilometriä aluekeskus H’melnytskyistä itäkaakkoon.

Tammikuun keskilämpötila on -5,4 °C, heinäkuun +18,5 °C. Keskimääräinen vuosisademäärä 563 millimetriä.

Ukrainan tilastokeskus arvioi Deražnjan väkiluvuksi 9&nbsp;772 asukasta (2022). Väestönlaskennan 2001 aikaan asukkaita oli 10&nbsp;446, joista suuri enemmistö oli etnisesti ukrainalaisia. Vuoden 1989 väestönlaskennassa kirjattiin 11&nbsp;454 asukasta.

Paikkakunta mainitaan historiallisissa asiakirjoissa ensimmäisen kerran vuonna 1431. Magdeburgin oikeudet sille myönnettiin vuonna 1614. Venäjän keisarikunnassa vuodesta 1804 volostin hallintokeskus. Vuodesta 1923 piirikeskus. Vuonna 1988 kaupungin asema.

Ukrainan vuonna 2020 laatiman aluejaon mukaan kaupunki on osa H’melnytskyin piiriä. Tätä ennen se oli Deražnjan piirin keskus.

## Lähteet

## Aiheesta muualla
Fantasiaa (Pariisin Kevään kappale)

**Fantasiaa** on Pariisin Kevät -yhtyeen kappale, joka julkaistiin 16. helmikuuta 2024. Se on toinen single albumilta *[[Sun yö on pian täällä]]*; ensimmäinen single ”Haaveet, haaveet” julkaistiin marraskuussa 2023. Kappaleen on sanoittanut Arto Tuunela sekä säveltänyt Arto Tuunela ja Artturi Taira.

Kappaletta varten kuvattiin musiikkivideo, jonka ohjasi Wille Hyvönen. Se sai ensiesityksensä MTV3-kanavan *[[Levyraati|Levyraati]]*-ohjelmassa lauantaina 17. helmikuuta 2024.

## Lähteet
Dubrovytsja

**Dubrovytsja** (), vuoteen 1944 saakka **Dombrovytsja** (), on kaupunki Ukrainan luoteisosassa, Rivnen alueen Sarnyn piirissä. Dubrovytsja sijaitsee Dneprin vesistöön kuuluvan Pripetin sivuhaaran Horynjoen varrella, 126 kilometriä aluekeskus Rivnestä pohjoiseen-pohjoiskoilliseen. Valko-Venäjän raja sijaitsee noin 30 kilometriä pohjoiseen kansallista maantietä N25 () seuraten.

Tammikuun keskilämpötila on -5 °C, heinäkuun +18 °C. Keskimääräinen vuosisademäärä 620 millimetriä. 

Ukrainan tilastokeskus arvioi Dubrovytsjan väkiluvuksi 9&nbsp;343 asukasta (2022). Väestönlaskennan 2001 aikaan asukkaita oli 9&nbsp;644, joista suuri enemmistö oli etnisesti ukrainalaisia. Vuoden 1989 väestönlaskennassa kirjattiin &nbsp; asukasta. 

Paikkakunta mainitaan 1005, kaupungin aseman se sai vuonna 1940.

Ukrainan vuonna 2020 laatiman aluejaon mukaan kaupunki on osa Sarnyn piiriä. Tätä ennen se oli vuodesta 1939 lähtien Dubrovytsjan piirin keskus.


Костел Іоанна Хрестителя. Дубровиця.jpg|Johannes Kastajan kirkko Deražnjassa.
Dubrovica, Varobinskaja, Baharodzickaja. Дубровіца, Варобінская, Багародзіцкая (S. Bochnig, 1929).jpg|Kirkko Deražnjassa (1861).
Saint Nicholas Church (Dubrovytsia).jpg|Pyhän Mykolain (Nikolain) kirkko (1872).

## Lähteet

## Aiheesta muualla
Oleksandr Kamyšin

**Oleksandr Mykolajovytš Kamyšin** (; s. 2. kesäkuuta 1984) on ukrainalainen poliitikko, joka on toiminut Ukrainan strategisten teollisuudenalojen ministerinä vuodesta 2023 lähtien.

Kamyšin syntyi Tšerkasyssä. Hän valmistui vuonna 2005 tietotekniikan asiantuntijaksi Kiovan polyteknisestä instituutista sekä kauppatieteen kandidaatiksi Kiovan Kansainvälisestä taloustieteen yliopistosta. Hän on työskennellyt muun muassa tilintarkastajana KPMG:llä, ekonomistina, tehtaanjohtajana, sijoitusjohtajana ja Ukrainan rautateiden yhtiöhallituksen puheenjohtajana.

Maaliskuussa 2023 Kamyšin nimitettiin Ukrainan strategisten teollisuudenalojen ministeriksi.

## Lähteet
Göran Leopold

**Carl Göran Leopold** (1. huhtikuuta 1890 Helsinki – 18. marraskuuta 1940 Kittilä) oli suomalainen tuomari ja Ruotsalaisen Kansanpuolueen (RKP) poliitikko.

Leopoldin vanhemmat olivat laamanni Gottlieb Leopold ja Ellen Maria Kraepelin. Leopold kirjoitti ylioppilaaksi Nya svenska samskolanista 1908, suoritti oikeustutkinnon 1912 ja sai varatuomarin arvon 1915. Hän työskenteli nuoruudessaan Turun hovioikeuden auskultanttina sekä senaatin virkamiehenä. Vuosina 1919–1920 hän oli yksityisenä asianajajana Helsingissä ja Landtmannabankenin johtokunnan jäsenenä. Leopold oli Helsingin raastuvanoikeuden rikosasiain notaarina vuosina 1918–1919 ja 1921–1926, nuorempana oikeusneuvosmiehenä vuosina 1926–1927 ja vanhempana oikeusneuvosmiehenä vuosina 1927–1938 sekä Lapinmaan tuomiokunnan kihlakunnantuomarina vuodesta 1938 kuolemaansa asti. Hän oli Helsingin oikeusaputoimiston johtokunnan puheenjohtaja vuosina 1930–1939.

Leopold oli RKP:n Helsingin paikallisosaston puheenjohtaja vuosina 1919–1929 ja Uudenmaan piirin puheenjohtaja vuosina 1924–1929. Hän oli Helsingin kaupunginvaltuuston jäsen vuosina 1920 ja 1925–1929 sekä kaupungin rahatoimikamarin vuosina 1928–1931. Hän oli myös presidentin valitsijamiehenä vuoden 1937 vaaleissa ja kuului tuolloin niin sanottuun ”vuorineuvosfalangiin” eli niihin kahdeksaan RKP:n oikeistosiiven valitsijamieheen, jotka vaalin ensimmäisellä kierroksella äänestivät istuvaa presidenttiä P. E. Svinhufvudia enemmistön äänestäessä K. J. Ståhlbergia. Muista seitsemästä poiketen Leopold oli etukäteen ilmoittanut olevansa valmis luopumaan Svinhufvudista mutta ei pitänyt sanaansa, joten viime kädessä juuri hänen on katsottu ratkaisseen vaalin lopputuloksen, sillä Ståhlberg jäi vain yhden äänen päähän valituksi tulemisesta. Vaalin voitti toisella kierroksella RKP:lle epämielusa Kyösti Kallio.

Leopold vaikutti myös Arbetets vänner -järjestössä. Hän oli sen valtakunnallisen keskushallinnon puheenjohtaja vuosina 1921–1931 ja 1935–1939 sekä samalla Helsingin pääyhdistyksen puheenjohtaja (jo vuodesta 1920). Vuodesta 1931 hän oli Arbetets vännerin kunniajäsen. Lisäksi Leopold oli Nummelan parantolan johtokunnan puheenjohtaja 1936–1939 ja Suomen maistraattien ja raastuvanoikeuksien yhdistyksen puheenjohtaja 1937–1939.

## Lähteet
Oksen Lisovyi

**Oksen Vasylovytš Lisovyi** (; s. 21. kesäkuuta 1972) on ukrainalainen poliitikko, joka on toiminut Ukrainan opetus- ja tiedeministerinä vuodesta 2023 lähtien.

Lisovyi syntyi Kiovassa tai Kiovan alueella. Hän vietti osan lapsuudestaan Burjatiassa, jonne hänen isänsä, toisinajattelija Vasyl Lisovyi, oli tuomittu suorittamaan karkotusrangaistustaan. Hän valmistui Rešetylivkan käsityöopistosta pääaineenaan keramiikka sekä Kiovan valtiollisesta kulttuuri-instituutista pääaineenaan kirjasto- ja tietojärjestelmät. Hän työskenteli opettajana Kiovan Mohyla-lukiossa. Vuodesta 2010 lähtien hän on toiminut Ukrainan pienen tiedeakatemian johtajana. Venäjän hyökättyä Ukrainaan vuonna 2022 Lisovyi värväytyi vapaaehtoisesti 95. erilliseen ilmahyökkäysprikaatiin.

Maaliskuussa 2023 Lisovyi nimitettiin Ukrainan opetus- ja tiedeministeriksi.

## Lähteet
Peikonmetsästäjä

**Peikonmetsästäjä** tai **The Troll Hunter – vaiettu salaisuus** (*Trolljegeren*) on norjalainen elokuva vuodelta 2010. Sen on ohjannut André Øvredal. Puolittain koominen jännitys- tai kauhufilmi on näennäisdokumentti, joka esittää olevansa koottu opiskelijaryhmän jälkeensä jättämistä videotallenteista. Tallenteet paljastavat, että peikkoja on olemassa. 

Suomessa KAVI on arvioinut elokuvan olevan haitallinen alle 12-vuotiaille lapsille. Ison-Britannian BBFC on luokitellut elokuvan kielletyksi alle 15-vuotiailta.

## Näyttelijät

## Vastaanotto

## Lähteet
Constante (1728)

**Constante** oli Espanjan laivaston vuonna 1728 vesille laskettu kaksikantinen 60-tykkinen linjalaiva.

## Valmistus
Alus tilattiin Havannasta. Alus laskettiin vesille 1728 ja otettiin palvelukseen 14. helmikuuta 1730.

## Palvelus
Alus lähti 14. helmikuuta 1730 Havannasta Veracruziin päällikkönään Julián María del Pino. Aluksesta piti tulla Flota de Nueva Españan komentajan Marqués de Marin lippulaiva. Alus haaksirikkoutui 22. helmikuuta 1730 neitsytpurjehduksellaan Tabascon rannikolla.

## Lähteet
*

### Viitteet
Hércules-luokka

**Hércules-luokka** oli Espanjan laivaston kahden kaksikantisen 60-tykkisen linjalaivan muodostama alusluokka.

## Suunnittelu
Luokan suunnitteli Ciprián Autrán ja niiden valmistusta valvoi ranskalainen laivanrakentaja Juan Belletrud (Jean Belletrand). Valmistus alkoi Cádizissa Puntalesin telakalla, missä Hércules valmistui aina alempaan tykkikanteen asti. Tämän jälkeen alukset siirrettiin uudelle telakalle La Carracaan.

## Alukset

## Lähteet
*

### Viitteet
Korets

**Korets** () on kaupunki Ukrainan Rivnen alueen  Rivnen piirissä , Dneprin vesistöön kuuluvan Kortšykjoen () varrella, 66 kilometriä aluekeskus Rivnestä itään. Eurooppatie  (valtatie M06) kiertää kaupungin sen eteläpuolitse.

Tammikuun keskilämpötila on -5,6 °C, heinäkuun +18,4 °C. Keskimääräinen vuosisademäärä 600 millimetriä. 

Ukrainan tilastokeskus arvioi Koretsin väkiluvuksi 6&nbsp;914 asukasta (2022). Väestönlaskennan 2001 aikaan asukkaita oli 8&nbsp;649, joista suuri enemmistö oli etnisesti ukrainalaisia. Vuoden 1989 väestönlaskennassa kirjattiin 9&nbsp;437 asukasta. 

Maininta paikkakunnasta on vuodelta 1150. Kaupungin asema vuonna 1940.

Ukrainan vuonna 2020 laatiman aluejaon mukaan kaupunki on osa Rivnen piiriä. Tätä ennen se oli vuodesta 1966 lähtien Koretskin piirin keskus. 


Korets castle (13).jpg|Koretsin linnanrauniota.
P1160829 Костел Св.Антонія (Корець).jpg|Kirkko Koretsissa. 
Корець Тепла церква Іоанна Предтечі.jpg|Toinen kirkko.
Корець P1160937 Миколаївська церква.jpg|Kolmas kirkko
Троїцький собор (мур.) 1620-1880 рр. Корець.jpg|Neljäs kirkko.

## Lähteet

## Aiheesta muualla
Christian Friedrich Müller

**Christian Friedrich Müller** (29. joulukuuta 1752 Rheinberg – 21. joulukuuta 1827 Tukholma) oli saksalaissyntyinen, Ruotsiin asettunut viulisti, säveltäjä ja kapellimestari.

Müller sai viulunsoiton opetusta todennäköisesti M. Solomonilta. Hän työskenteli 1770-luvulla viulistina Preussin Henrikin hoviorkesterissa. Vuonna 1778 hän lähti kiertueelle laulaja Gertrud Elisabeth Maran kanssa. Vuonna 1779 Müller saapui Kööpenhaminaan, jossa esiintyi ja tapasi laulaja Caroline Walterin. Walter oli jo naimisissa, vaikkakin hänen miehensä oli lähtenyt Tanskasta vuonna 1775. Tanskan hovi ei hyväksynyt Müllerin suhdetta Walteriin vaan karkotti Müllerin maasta. Vuonna 1780 Walterille myönnettiin avioero, mutta Müller oli siirtynyt Ruotsiin, johon Walter pian häntä seurasi. Pariskunta avioitui toukokuussa 1780 Göteborgissa.

Müller saavutti maineen virtuoosisena soittajana. Hän pääsi toiseksi konserttimestariksi kuninkaallisen oopperan orkesteriin Tukholmaan. Hänen taloustilanteensa oli synkkä vuonna 1782, joten hän pakeni vaimonsa kanssa velkojia Christianian ja Hampurin kautta Lontooseen. Müller kutsuttiin Lontoossa vaimonsa kanssa Ruotsin suurlähettilään puheille. Tämä tarjosi pariskunnalle hyväpalkkaista kymmenvuotista työsopimusta jos puolisot palaisivat Tukholmaan. Tarjouksen taustalla oli kuningas Kustaa III, joka lupasi kustantaa pariskunnan paluun Ruotsiin. Müller ja hänen vaimonsa hyväksyivät sopimuksen. Tukholmaan palattuaan Müller sai vuonna 1783 kuninkaallisen kamarimuusikon (Kunglig kammarmusicus) arvonimen. Vuosina 1787–1807 hän työskenteli oopperaorkesterin konserttimestarina ja musiikillisena johtajana. Kuningas Kustaa IV Aadolf päätti vuonna 1806 sulkea oopperan, mutta Ruotsin vallankaappauksen (1809) jälkeen Kaarle XIII avasi oopperan uudelleen ja palkkasi Müllerin takaisin.

Müller oli Ruotsin kuninkaallisen musiikkiakatemian jäsen vuodesta 1788. Hän johti oopperaorkesterin lisäksi moneen otteeseen Kungliga Hovkapelletia. Hän johti orkesteria myös Johann Christian Friedrich Hæffneria johtaessa kuoroa ja solisteja. Yhdessä Müller ja Hæffner johtivat useissa yhteyksissä Joseph Haydnin Luominen-oratorion ja Wolfgang Amadeus Mozartin Requiemin. Müller jäi eläkkeelle vuonna 1817. Hän sävelsi muun muassa konserttoja ja sonaatteja viululle. Hänen viuluteoksensa olivat todennäköisesti hänen omia esityksiään varten sävellettyjä. Müller myös säesti vaimonsa esityksiä. Müllerin tuotantoon kuuluu lisäksi jousikvartettoja ja muuta kamarimusiikkia. Tärkeimpänä teoksista pidetään kuitenkin näyttämömusiikkia draamaan *Drottning Christina*. Müller sävelsi muitakin näyttämöteoksia. Kahden eri lähteen perusteella Müller sävelsi sittemmin kadonneen huilukonserton, mutta todennäköisempänä tekijänä pidetään nykyään hänen aikalaistaan August Eberhard Mülleriä. Jotkin Müllerille attribuoidut teokset ovat osoittautuneet Carl Friedrich Müllerin tekemiksi.

## Lähteet
Kaltšyk

**Kaltšyk** (ukr. Кальчик) on joki Donetskin ja Zaporižžjan alueella Ukrainassa. Se tunnetaan myös nimellä *Kalka*. Se virtaa Kalmiukseen, johon se laskeutuu Mariupolin lähellä.  Kaltšykin vettä käytetään kasteluun, kalankasvatukseen ja Mariupolin vesihuoltoon.  

Oletetaan, että joki oli kohtauspaikka Kaltšikjoen taistelulle Mongolien valtakunnan ja Kiovan Venäjän välillä vuonna 1223. 

## Lähteet
Asovan ylänkö

**Asovan ylänkö** () on vuoristoinen tasanko Donetskin ja Zaporižžjan alueella Itä-Ukrainassa Asovanmeren pohjoispuolella. Tasanko on Dneprin ja Asovanmeren välinen vedenjakaja, ja sen korkein kohta on 324-metrinen Mohyla-Belmak.

Alueen maaperä on mustamultaa, ja vuorten rinteillä kasvaa lampaannataa ja höyhenheinää.  Alue on nyt lähes kokonaan viljeltyä. Asovan ylängön ilmasto on lauhkea mannerilmasto, samankaltainen kuin läheisen Donetsin selänteen ilmasto. 

## Lähteet
Timo Levo

**Timo Kari Kalevi Levo** (s. 23. toukokuuta 1956 Pori) on suomalainen diplomi-insinööri, kauppatieteen maisteri ja eläköitynyt pankinjohtaja, joka on saanut kauppaneuvoksen arvonimen.

Timo Levo syntyi agrologi Viljo Levon ja Katri Ryhtän perheeseen. Hän avioitui 1988 Mirja Tellervo Loposen kanssa. Levo tuli ylioppilaaksi Riihikedon lukiosta Porissa 1975 ja valmistui diplomi-insinööriksi Tampereen teknillisestä korkeakoulusta 1980. Kauppatieteen maisterin tutkinnon hän suoritti Tampereen yliopistossa 1987. Levo oli Yhtyneet Paperitehtaat -yhtiön Jylhävaara Oy:n kehitysinsinööri Valkeakoskella 1980 ja 1981 ja tuntiassistentti 1981–1982 ja assistentti 1982–1983 Tampereen teknillisessä korkeakoulussa.

Osuuspankkien Keskusliiton esimiesharjoittelija Tampereen Seudun Osuuspankissa Levo oli 1983–1984, Tampereen Seudun Osuuspankin aluejohtaja 1984–1988, Varkauden Osuuspankin toimitusjohtaja ja johtokunnan jäsen 1988–1996 sekä Oulun Osuuspankin toimitusjohtaja ja hallituksen jäsen 1996–2019. Hänellä on ollut myös useita liike-elämän ja muita luottamus- ja asiantuntijatehtäviä. Levo oli Latvian kunniakonsuli Oulussa. Kauppaneuvoksen arvonimen hän sai 2008, Oulun yliopiston kunniatohtori hänestä tuli 2017. 

## Lähteet
Helmi-elinympäristöohjelma

**Helmi-elinympäristöohjelma** on maa- ja metsätalousministeriön sekä ympäristöministeriön käynnistämä luonnonsuojeluohjelma, jonka toimeenpanijoina ovat ELY-keskukset, Suomen ympäristökeskus (Syke), Metsähallitus, Metsäkeskus, Riistakeskus, kunnat ja useita eri järjestöjä. Ohjelma toteutetaan vuosina 2021–2030. Maanomistajat ovat antaneet alueensa mukaan ohjelmaan vapaaehtoisesti. Ohjelman toimien piiriin kuuluu ohjelmassa mukana olevien luonnonsuojelualueiden lisäksi niiden lähialueet. Ohjelman tarkoituksena on hoitaa ja ennallistaa alueita, jotta eliölajien elinympäristöjen tila paranee ja näin edistetään luonnon monimuotoisuutta. Helmi-elinympäristöohjelman suojelu-, hoito- ja ennallistamisalueisiin kuuluu soita, lintuvesiä, kosteikkoja, metsiä, ranta-alueita ja perinnebiotooppeja.

## Lähteet

## Aiheesta muualla
* https://www.ymparisto.fi/fi/luonto-vesistot-ja-meri/luonnon-monimuotoisuus/suojelu-ja-tutkimusohjelmat/helmi-ohjelma
* https://www.metsakeskus.fi/fi/metsan-kaytto-ja-omistus/metsien-suojelu-ja-elinymparistojen-hoito/helmi-elinymparistoohjelma
Äänisen laivasto

**Äänisen laivasto** oli Suomen merivoimien Ääniselle lokakuussa 1941 perustama laivasto-osasto jatkosodassa.

## Perustaminen
Osaston komentajaksi määrättiin kapteeniluutnantti Oiva Haikala ja henkilöstön rungoksi siirrettiin 30 miestä Turusta. Kalustoksi saatiin Suomenlahdelta ja Laatokalta kerätyt 50 moottorivenettä, joista muodostettiin kapteeniluutnantti Aarne Karstenin moottoriveneosasto. Lisäksi komentaja Akseli Raninen perusti ja johti Äänisen sotasaalisosastoa. Uusiselkään muodostettiin laivastoasema, jonka majoitustiloina oli suksitehdas.

## Toiminta
Sotasaalisosaston ensimmäisenä tehtävänä oli kerätä toiminta-alueelle jääneet venäläiset alukset. Niitä löytyi muun muassa Tulvojan edustalta 41. Limosaareen kuljetettiin 13. marraskuuta joukkoja aputykkivene *Väinöllä*, joka suoritti harjoitusammuntoja matkalla. Ammunnoissa aluksen peräkannella ollut 47 millimetrin tykki meni kolmannella laukauksella yli laidan kiinnityksen petettyä. Laivasto alistettiin 27. lokakuuta Äänisen rannikkoprikaatille. Ylipäällikön vahvistaman toimintaohjeiden mukaan laivaston tehtävinä olivat vartiopalvelu ja kuljetukset.

Helmikuussa 1942 laivaston komentajaksi tuli komentaja Ragnar Göransson. Henkilöstöstä muodostettiin 190 miehen meripataljoona, joka koostui laiva- ja satamakomppaniasta sekä venejoukkueesta. Kesällä laivakomppanian vartio-, raivaaja- ja kuljetuslaivueet huolehti Kaseksojaan ja Limosaaren kautta Suurlahteen ja edelleen Tipinitsaan vievistä laivalinjoista.

Keväällä 1943 laivaston komentajaksi tuli komentaja Hugo Söderholm. Vahvuus oli kasvanut 610 mieheen ja kuuteen lottaan. Syyskuussa laivasto nimettiin uudelleen meripataljoona 4:ksi, jonka muodostivat 4. merivartio-, 4. meripioneeri- sekä 4. ja 14. merikuljetuskomppaniat. Merivartiokomppanian aluksina olivat tykkiveneet *Karhumäki*, *Kontupohja* ja *Ilmari* sekä *[[Vartiotykkivene 1|VTV-1]]*.

## Lähteet
*

### Viitteet
Helmi (täsmennyssivu)

**Helmi** voi tarkoittaa seuraavia:

* helmi, koruna käytettävä, helmisimpukoiden ja eräiden kotiloiden synnyttämä helmiäispallo
* Helmi, naisen etunimi
* Helmi, Suomessa toimiva mielenterveysyhdistys
* *[[Helmi (lehti)|Helmi]]*, Helmi-yhdistyksen julkaisema lehti
* *[[Helmi (kirja)|Helmi. Kristinuskon totuudesta]]*, piispa Abdisho bar Berikhan kirjoittama teos 1200-luvulta
* Helmi Levyt, suomalainen levy-yhtiö
* Helmi Liiketalousopisto, Suomessa toiminut, vuonna 2017 Perho Liiketalousopistoon yhdistetty oppilaitos
* Helmi-elinympäristöohjelma, maa- ja metsätalousministeriön sekä ympäristöministeriön käynnistämä luonnonsuojeluohjelma
* Helmi, sukunimenä:
** Amina Helmi (s. 1970), argentiinalais-alankomaalainen tähtitieteilijä.

## Katso myös
* Helmet
Mitski

**Mitsuki Miyawaki**, taiteilijanimi **Mitski** (s. Mitsuki Laycock; 27. syyskuuta 1990 Mien prefektuuri, Japani), on yhdysvaltalainen laulaja-lauluntekijä. 

Mitski alkoi saamaan huomiota albumeillaan *[[Lush (albumi)|Lush]]* (2012) ja *[[Retired from Sad, New Career in Business]]* (2013), jotka hän julkaisi omakustanteisesti opiskellessaan sävellystä yliopistossa. Hänen kolmas studioalbuminsa *[[Bury Me at Makeout Creek]]* julkaistiin Double Double Whammy -levymerkillä vuonna 2014. Hän on sittemmin tehnyt levytyssopimuksen levy-yhtiö Dead Oceansin kanssa vuonna 2015 ja julkaissut heidän allaan albumit *[[Puberty 2]]* (2016), *[[Be the Cowboy]]* (2018), *[[Laurel Hell]]* (2022) ja *[[The Land Is Inhospitable and So Are We]]* (2023). 

Musiikissaan Miyawaki yhdistelee indie rockia, poppia, punkia ja kokeellisen musiikin aineksia.

## Ura
Mitski esiintyi Suomessa Flow Festivalissa vuonna 2019.

Mitski, David Byrne ja Ryan Lott kirjoittivat "This Is a Life" -kappaleen *[[Everything Everywhere All at Once]]* -elokuvaan. Kappale oli ehdolla parhaan alkuperäisen kappaleen kategoriassa vuoden 2023 Oscar-gaalassa

## Yksityiselämä
Mitski syntyi Japanissa. Hänen äitinsä on japanilainen ja isä yhdysvaltalainen. 

## Diskografia
* *Lush* (2012)
* *[[Retired from Sad, New Career in Business]]* (2013)
* *[[Bury Me at Makeout Creek]]* (2014)
* *[[Puberty 2]]* (2016)
* *[[Be the Cowboy]]* (2018)
* *[[Laurel Hell]]* (2022)
* *[[The Land Is Inhospitable and So Are We]]* (2023)

## Lähteet
Gerald Ratner

**Gerald Ratner** (s. 1. marraskuuta 1949) on brittiläinen liikemies, joka tuli 1980-luvulla tunnetuksi halpoja koruja myyvästä kauppaketjustaan ja 1990-luvun alussa sen maineen tuhoamisesta varomattomalla vitsailullaan.

Juutalaisen jalokivikauppiaan teinipoika erotettiin 1960-luvun puolivälissä koulusta, mutta pääsi töihin isänsä koruliikkeeseen. Hän poimi liiketoiminnan oppeja käytännöstä ja eteni Ratner Groupin johtoon. Hän mullisti konservatiivisen jalokivibisneksen alkamalla teettää halpoja jäljitelmäkoruja ja myymällä niitä jatkuvien tekaistujen alennusmyyntien avulla liikkeissä, joiden ikkunat olivat täynnä räikeänvärisiä tarjouskylttejä. Menestys oli valtavaa, ja Britanniassa koru- ja kelloalan suurimmaksi kasvaneella Ratner Groupilla oli kotimaansa 1&nbsp;500 myymälän lisäksi tuhatkunta myymälää Yhdysvalloissa. Hän kasvatti konsernia myös yritysostoilla, ja konsernin tuotemerkkejä ja aputoiminimiä olivat Ratners, H. Samuel, Ernest Jones, Leslie Davis ja Watches of Switzerland.

Alamäki alkoi, kun Gerald Ratner kutsuttiin vuonna 1991 puhujaksi Lontoon Royal Albert Hallissa pidettyyn yritysjohtajien kokoukseen. Puheenpitoon tottumaton Ratner oli saanut neuvon sisällyttää puheeseensa pari vitsiä. Yritysjohtajille hän sitten kertoi eräänkin kysyjän ihmetelleen, miten hän voi myydä koruja alle punnan hinnoilla, ja kertoi vastannensa ”koska ne ovat täyttä roskaa”. Toisessa vitsissä hän arveli, että hieman enemmän maksava Marks & Spencerin katkarapuvoileipä kestää luultavasti kauemmin kuin hänen yrityksensä myymä korvakoru.

Britannian lehdistö otti puheen ansiosta Ratnerin pilkkansa kohteeksi, yrityksen osakkeiden arvo romahti, ja tarinan mukaan kuluttajat marssivat liikkeisiin vaatimaan rahojaan takaisin. Gerald Ratner joutui eroamaan yrityksensä johdosta 43-vuotiaana vuonna 1992 ja vietti vuosia vähävaraisena ja työelämän ulkopuolella. Myöhemmin Gerald Ratner perusti uusia melko hyvin menestyneitä korualan yrityksiä, mutta kertoo joutuneensa kärsimään erehdyksestään loppuelämänsä.

## Katso myös
*Ratner-ilmiö

## Lähteet